Elmar Salumaa

**Elmar Silvester Salumaa** (kuni 13. märtsini 1936 **Elmar Silvester Teppan**; 15. detsember 1908 Vara vald (Maarja-Magdaleena kihelkond), Tartumaa – 7. jaanuar 1996 Kilingi-Nõmme) oli eesti usuteadlane ja vaimulik, EELK Usuteaduse Instituudi ja Tartu Ülikooli audoktor (1994).

## Elulugu
Elmar Salumaa oli metsavahi poeg.

Salumaa lõpetas 1929. aastal Tartus Hugo Treffneri Gümnaasiumi ja 1935. aastal Tartu Ülikooli usuteaduskonna teoloogiamagistri kraadiga, kaitstes väitekirja "Dialektilise teoloogia eskatoloogia". 1929. aastast oli Salumaa üliõpilasseltsi Liivika liige.

1937–1940 ja 1942–1944 oli ta Tartu Ülikooli süstemaatilise teoloogia õppejõud, 1935–1941 ja 1942–1943 ka Hugo Treffneri Gümnaasiumi usuõpetaja ning 1942–1943 Tartu koolide inspektor, 1943–1944 Tartu Ülikooli Usuteaduse Instituudi professor, 1944–1945 Laiuse koguduse õpetaja. 

1945 arreteeriti Salumaa NKVD poolt ning 1945–1955 oli ta vangilaagris ja asumisel. 

1956–1995 oli ta EELK Usuteaduse Instituudi süstemaatilise usuteaduse professor, ühtlasi 1962–1969 EELK Konsistooriumi välissuhete referent ja 1969–1995 Saarde koguduse õpetaja.

Toomas Paul on iseloomustanud Elmar Salumaad "Eesti 20. sajandi teise poole mõjukaima ja viljakaima teoloogina".

## Teadustöö
Salumaa peamised uurimisvaldkonnad olid teoloogiline eetika, dogmaatika, eksegeetika ja filosoofia. Ta on tõlkinud eesti keelde Paul Tillichi, Karl Barthi, K. M. Ischeri, H. Hesse, H. G. Pöhlmanni jmt teoseid. Mitmed tööd ("Jutlus kui teoloogiline probleem" (1957) jmt) on jäänud käsikirja. Aastast 1967 üllitas ta üksinda 58 köidet "Teoloogilist kogumikku", paarkümmend õpikut ja tosin tõlkeraamatut üliõpilastele. Viimaseks suurtööks jäi mahukas käsikiri "Dogmaatika märksõnades" (1984), mis ilmus 2008. aastal pealkirja "Süstemaatilise teoloogia käsiraamat" all.

## Tunnustus
* 1994 Kilingi-Nõmme linna aukodanik
* 1994 Pärnumaa vapimärk (teoloogia doktor, professor)
* 1994 EELK Usuteaduse Instituudi audoktor 
* 1994 Tartu Ülikooli audoktor

## Teoseid
* *Filosoofia ajalugu*, I–III, EELK Usuteaduse Instituudi toimetised V–VII/3, 1991–1998 (teistel andmetel I–V. Tallinn, 1992–1998)
* *Kierkegaard*, Loomingu raamatukogu 17/18, 1993
* *Karl Barth'i "Kiriklik dogmaatika". Otto Weberi samanimelise kokkuvõtte alusel koostanud ja täiendanud E. Salumaa*, Teoloogiline raamatukogu, Tartu: Greif, 1993
* *Dogmadelugu. Koostanud A. Adami samasisulise õpiku alusel E. Salumaa*, Teoloogiline raamatukogu, Tartu: Greif, 1995
* *Matteuse rõõmusõnum*, Tallinn: Logos, 2001
* *Evangeelse eetika alused*, toim. J. Noormägi, Tallinn, EELK Usuteaduse Instituudi toimetised XI, 2003
* *Süstemaatilise teoloogia käsiraamat ehk "Dogmaatika märksõnades"*, EELK Usuteaduse Instituudi toimetised XVII, 2008
* *Evangeelium ja eetos*, koost. T.-A. Põder, Eesti mõttelugu 84, Ilmamaa, 2008
* *Tiib pandud aastaile õlale: mälestuskilde minevikust*, Eesti mälu 39, [s.l.] Eesti Päevaleht, Akadeemia, 2010
* Riia Eesti Üliõpilaste Seltsist Liivikasse. Koostanud E. Salumaa, E. S. Teppan Tartu: ÜS Liivika Kirjastus, 1934
* ÜS Liivika kolmkümmend aastat. Toimetanud E. Salumaa. Tartu: ÜS Liivika Kirjastus, 1939
* Usuteadusliku stuudiumi ülesanded. // Usuteadusline Ajakiri (1938), 3, 4: Sören Kierkegaard. Tartu, 1939; Tallinn, 2. trükk 1992
* *Filosoofia ajalugu. Antiikaja filosoofia. Keskaja Filosoofia. Täielikult redigeeritud, kommenteeritud väljaanne.* Koostaja, eessõna autor, Toomas Paul. T. Keeletoimetaja Signe Kure. Toimetaja: Marilyn Fridolin, Konsultant: Kalle Kasemaa. Kujundanud Andres Tali. Postimehe kirjastus, 2023.
* *Filosoofia ajalugu. Uusaja filosoofia. Täielikult redigeeritud, täismahus väljaanne.* Koostaja, eessõna autor, Ivar Tröner. Toimetaja Anu Saluäär. Korrektor: Kai Ellip. Konsultant, Kalle Kasemaa. Kujundanud Andres Tali. Postimehe kirjastus. 2023.

### Ilmumata teoseid
* "Karl Barth'i õpetus Pühast Kirjast", 1931
* "Dialektilise teoloogia eshatoloogia", 1933
* "Evangeelse eetose alused, I–III", 1956–1958 (ilmunud J. Noormäe lühendatud ja töödeldud kujul pealkirja all "Evangeelse eetika alused", 2003)
* "Jutlus kui teoloogiline probleem: dogmaatilis-homileetiline vaatlus", 1957
* "Armusõnum galaatlasile: eksegeetilis-teoloogiline seletus Galaatia kirjale", 1958
* "Sissejuhatus dogmaatikasse (alusteõpetus)", 1963 (loengud EELK Usuteaduse Instituudis)
* "Meie eest: jutlustekogu", 1964
* "Tillich, Paul. Süstemaatiline teoloogia, saksakeelse tõlke põhjal koostanud Elmar Salumaa", 1971?
* "Sügavike vastukajad. Riimiridu mitmest ajast", 1968 (luulekogu)
* "Elusõna igavene", 1972 (kõned kiriklikel talitustel)
* "Vaikiv sfinks. Riimiridu mitmest ajast", 1978 (luulekogu)

### Artiklid internetis
* "Ühe ennatliku revolutsioonitaotluse puhul" – Akadeemia nr 7/1938
* "Sören Kierkegaard kristliku aatlejana" – Akadeemia nr 3/1939

## Viited

## Kirjandus
* "Elmar Salumaa valikbibliograafia", teoses "Sajand Elmar Salumaaga. Juubelikogumik", koostanud Thomas-Andreas Põder ja Jana Lahe, EELK Usuteaduse Instituudi toimetised XVIII, 2008, lk 54–62
* Thomas-Andreas Põder "Teoloogia asjalikkusest: Elmar Salumaa teoloogiamõiste neli aspekti", Akadeemia 12/2008, lk 2625–2648
* Thomas-Andreas Põder "Saateks" – Elmar Salumaa "Evangeelium ja eetos" koostanud T.-A. Põder, Eesti mõttelugu 84, Tartu: Ilmamaa, 2008, lk 7–24
* Album Academicum Universitatis Tartuensis 1918–1944. I–III. Trt, 1994, III kd, lk 20
* Eesti entsüklopeedia, kd 14, lk 455
* Postimees, 12.01.1996

## Välislingid
* Elmar Salumaa elulugu EELK kodulehel 
* "Eestiaegsed inimesed: Elmar Salumaa" (ETV 1995)
* Indrek Hirv "Sinimustvalge needus" Postimees, 26. jaanuar 2008
* Villu Jürjo "Salumaa sajand" Eesti Kirik, 18. märts 2008
* Randar Tasmuth "Elmar Salumaast sõnas ja kirjas" Sirp, 11. aprill 2008
* Tõnu Linnasmäe "Minu õpetaja Elmar Salumaa" Eesti Kirik, 1. mai 2008
* "Elmar Salumaa pärand tänases Eesti teoloogias", paneeldiskussioon teaduskonverentsil "Elmar Salumaa 100", 9. mai 2008, videosalvestis
* Thomas-Andreas Põder "Teaduskonverents ühest epohhist Eesti teoloogia ajaloos: "Elmar Salumaa 100"" Usuteaduslik Ajakiri 1/2008 (57); number ilmus 2009
* Ain Kaalep "Jumal ei eksisteeri?" Eesti Kirik, 22. mai 2008
* Peeter Kaldur "Elmar Salumaa õpetas ametitarkust ja teiste inimestega arvestama" Eesti Kirik, 26. november 2008
* Rita Puidet "Elmar Salumaa hea vaim elab edasi" Eesti Kirik, 6. jaanuar 2009
* Toomas Paul "Salumaa annab aimu, mis ikkagi on teoloogia" Eesti Päevaleht, 16. jaanuar 2009
* Anne Kull "Seatud sekulariseerunud ja ateistlikku maailma teenima" Sirp, 12. veebruar 2009
* Teet Korsten "Elmar Salumaa. "Evangeelium ja eetos"" Eesti Ekspress, 10. aprill 2009
* Toomas Hiio "Elmar Salumaa, "Tiib pandud aastaile õlale"" Eesti Päevaleht, 10. detsember 2010
* Teet Korsten "TEET KORSTEN ⟩ Kuidas me ülemeeliku Salumaaga peast Alle kergemeelset luuletust teadsime" Postimees, 16. detsember 2023